

**ODLUKA O ODRŽAVANJU IZBORA**

1. Predsjedništvo Zajednice žena donijelo je 12. studenoga 2020. godine Odluku o načinu i rokovima održavanja unutarstranačkih izbora u Zajednici žena čijim stupanjem na snagu počinju teći izborni rokovi.
2. Izbori će se provoditi na način da će se:

* izbori za predsjednice i članice općinskih, gradskih i područnih organizacija Zajednice žena i izaslanice na izborne skupštine županijskih organizacija i Gradske organizacije HDZ-a Grada Zagreba (u daljnjem tekstu: na dužnosti i u tijela općinskih, gradskih i područnih organizacija Zajednice žena) održati u nedjelju, 6. prosinca 2020. godine
* drugi krug izbora za predsjednice općinskih, gradskih i područnih organizacija, izbori za županijske predsjednice i članice županijskih odbora te izbor izaslanica za Sabor Zajednice žena održat će se u nedjelju, 20. prosinca 2020.

1. Središnje izborno povjerenstvo Zajednice žena mjerodavno je za cjelokupno provođenje unutarstranačkih izbora, a općinska, gradska, područna i županijska izborna povjerenstva i izborno povjerenstvo Gradske organizacije Zajednice grada Zagreba, odnosno birački odbori za neposredno provođenje izbora.

Predsjednica Zajednice žena HDZ-a

„ Katarina Zrinski“

Nada Murganić